Леон Фелипе
Отивам си, защото класът и зората не са мои

Превод от испански: Александър Муратов, Атанас Далчев, 1978

chitanka.info

Залутан скитах по света и просех хляб и светлина.

И слънцето е хляб и светлина!

Вижте как излиза от пещта

и в утринта възлиза то за всички

със двойната корона от брашно и от стъкло!…

О, древен, щедър бог, изгонен от човека!

Ти вечно там, редовен във класа и във зората,

аз тука, изгладнял и сляп, с гласа си просешки, изгубен

във Историята толкоз пъти:

сега ми дайте хляба, та до слънцето

аз утре да заема мойто място.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.